Verdens overdosedag

Den internasjonale overdosedagen, eller verdens overdosedag, markeres 31. august hvert år. Formålet er å øke oppmerksomheten mot overdoser, redusere stigmaet til rusmiddelrelaterte dødsfall, og vise medfølelse til dem som har mistet noen til overdoser. Markeringen ønsker i tillegg å formidle kunnskap relatert til rusmiddelbruk, med fokus på skadereduksjon. Dagen er anerkjent i over 40 land.

Den internasjonale dagen ble først markert i 2001 etter initiativ av S.J. Finn i Australia, som da drev et sprøyterom ved Frelsesarmeens krisesenter i St. Kilda i Victoria.

FN opplyser at mer enn  mennesker dør av overdose globalt hvert år.

Norge 
Norge ligger høyt på overdosestatistikken i Europa. Det er omtrent 260 overdosedødsfall i Norge hvert år. Det var 324 overdosedødsfall i 2020, hvorav 31 prosent var kvinner.

Unge Venstre markerte verdens overdosedag i 2021 med å sette ut 260 kors foran Stortinget. Daværende leder Sondre Hansmark forklarte at de 260 korsene representerte de 260 personene som mister livet sitt av rusmiddelrelaterte overdoser i Norge hvert år, som partiet mener er en konsekvens av narkotikapolitikken.

Se også 
 Oslo, 31. august
 Rusreformdagen

Referanser

Litteratur

Eksterne lenker 
 



Overdose
Merkedag 31. august
Repeterende arrangementer etablert i 2001
Skadelig bruk av rusmidler
Rusmiddelpolitikk
Folkehelse